परेल रेलवे स्टेशन
परेल रेलवे स्टेशन (Parel Railway Station) मुम्बई के परेल क्षेत्र में मुम्बई उपनगरीय रेल की सेंट्रल लाइन पर स्थित एक रेलमार्ग स्टेशन है। इसके दक्षिण में स्थित स्टेशन करी रोड़ है; इसके उत्तर में अगला स्टेशन दादर है। पश्चिमी लाइन पर प्रभादेवी को सेंट्रल लाइन से जोड़ने के लिए पैदल पुल बना हुआ है। यह स्टेशन 9 दिसम्बर 1867 से आरम्भ हुआ। प्लेटफॉर्म 4 और 5 परेल रेलवे स्टेशन कार्यशाला के लिए आरक्षित हैं तथा प्लेटफॉर्म कुछ तेज रेलगाड़ियों एवं सामान्य जनता के लिए खुले हैं। इस स्टेशन से प्रति वर्ष 22 लाख टिकट बेची जाती हैं।